Maurice Griffith

Roedd Maurice Griffith (neu Griffin) (c. 1507 – 20 Tachwedd 1558) yn Gymro a benodwyd yn Esgob Rochester.

Mae'n debyg mai yn ardal Caernarfon, tua'r flwyddyn 1507, y ganwyd, gyda chysylltiad teuluol â stâd Coetmor, Tregarth. Bu'n fynach yn Blackfriars, Rhydychen cyn ei benodi ym 1535 i swydd Vicar-General yn Rochester. Wedi rhai penodiadau uwch yn esgobaeth Rochester a Llanelwy, tuag at ddiwedd ei yrfa, fe'i benodwyd yn Esgob Rochester.

Ynghyd â William Glyn, Esgob Bangor, chwaraeodd ran yn sefydlu Ysgol Friars, Bangor.

Bu farw ar 20 Tachwedd 1558.

Cyfeiriadau
Gareth Alban Davies (2007), 'Maurice Griffin (?-1558), Esgob Rochester' yn Trafodion Cymdeithas Hanes Sir Gaernarfon, cyfrol 68, 2007.

Categori:Marwolaethau 1558
Categori:Esgobion Rochester
Categori:Pobl o Arfon